title: Vykonávacia smernica Komisie (EÚ) 2019/114 z 24. januára 2019, ktorou sa menia smernice 2003/90/ES a 2003/91/ES, ktorými sa stanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES týkajúce sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín (Text s významom pre EHP)

text:
                  25.1.2019

                  SK

                  Úradný vestník Európskej únie

                  L 23/35

         VYKONÁVACIA SMERNICA KOMISIE (EÚ) 2019/114
         z 24. januára 2019,
         ktorou sa menia smernice 2003/90/ES a 2003/91/ES, ktorými sa stanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES týkajúce sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), a najmä na jej článok 7 ods. 2 písm. a) a b),
         so zreteľom na smernicu Rady 2002/55/ES z 13. júna 2002 o obchodovaní s osivom zelenín (2), a najmä na jej článok 7 ods. 2 písm. a) a b),
         keďže:

                     (1)

                     Smernice Komisie 2003/90/ES (3) a 2003/91/ES (4) boli prijaté s cieľom zabezpečiť, aby boli odrody, ktoré členské štáty zaradia do svojich národných katalógov, v súlade s protokolmi vydanými Úradom Spoločenstva pre odrody rastlín (CPVO), pokiaľ ide o znaky, ktoré musia byť splnené ako minimum pri skúškach rozličných druhov, a minimálne podmienky na skúšanie odrôd, pokiaľ boli takéto protokoly vydané. Druhy, na ktoré sa protokoly CPVO nevzťahujú, sa majú podľa uvedených smerníc riadiť usmerneniami vydanými Medzinárodnou úniou na ochranu nových druhov rastlín (UPOV).

                     (2)

                     Od poslednej zmeny smerníc 2003/90/ES a 2003/91/ES, ktoré sa zaviedli vykonávacou smernicou (EÚ) 2018/100 (5), vydali CPVO a UPOV nové protokoly a usmernenia a aktualizovali už existujúce protokoly a usmernenia.

                     (3)

                     Smernice 2003/90/ES a 2003/91/ES by sa preto mali zodpovedajúcim spôsobom zmeniť.

                     (4)

                     Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TÚTO SMERNICU:

            Článok 1
            Prílohy I a II k smernici 2003/90/ES sa nahrádzajú textom uvedeným v časti A prílohy k tejto smernici.

            Článok 2
            Prílohy k smernici 2003/91/ES sa nahrádzajú textom uvedeným v časti B prílohy k tejto smernici.

            Článok 3
            Členské štáty môžu pri skúšaní začatom pred 1. septembrom 2019 uplatňovať smernice 2003/90/ES a 2003/91/ES v znení platnom pred ich zmenou zavedenou touto smernicou.

            Článok 4
            Členské štáty prijmú a uverejnia najneskôr do 31. augusta 2019 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
            Tieto ustanovenia uplatňujú od 1. septembra 2019.
            Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

            Článok 5
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 6
            Táto smernica je určená členským štátom.

            V Bruseli 24. januára 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 193, 20.7.2002, s. 1.

            (2)  Ú. v. ES L 193, 20.7.2002, s. 33.

            (3)  Smernica Komisie 2003/90/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach a minimálnych podmienok na skúšanie určitých odrôd poľnohospodárskych rastlinných druhov (Ú. v. EÚ L 254, 8.10.2003, s. 7).

            (4)  Smernica Komisie 2003/91/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/55/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd druhov zelenín (Ú. v. EÚ L 254, 8.10.2003, s. 11).

            (5)  Vykonávacia smernica Komisie (EÚ) 2018/100 z 22. januára 2018, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES, resp. článku 7 smernice Rady 2002/55/ES týkajúce sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín (Ú. v. EÚ L 17, 23.1.2018, s. 34).

            PRÍLOHA

               ČASŤ A

                     „PRÍLOHA I

                        Zoznam druhov uvedených v článku 1 ods. 2 písm. a), ktoré majú spĺňať technické protokoly CPVO
                         (1)

                                    Vedecký názov

                                    Bežný názov

                                    Protokol CPVO

                                    Festuca arundinacea Schreb.

                                 Kostrava trsteníkovitá

                                 TP 39/1 z 1.10.2015

                                    Festuca filiformis Pourr.

                                 Kostrava vláskovitá

                                 TP 67/1 z 23.6.2011

                                    Festuca ovina L.

                                 Kostrava ovčia

                                 TP 67/1 z 23.6.2011

                                    Festuca pratensis Huds.

                                 Kostrava lúčna

                                 TP 39/1 z 1.10.2015

                                    Festuca rubra L.

                                 Kostrava červená

                                 TP 67/1 z 23.6.2011

                                    Festuca trachyphylla (Hack.) Krajina

                                 Kostrava ovčia pravá

                                 TP 67/1 z 23.6.2011

                                    Lolium multiflorum Lam.

                                 Mätonoh mnohokvetý

                                 TP 4/1 z 23.6.2011

                                    Lolium perenne L.

                                 Mätonoh trváci

                                 TP 4/1 z 23.6.2011

                                    Lolium x hybridum Hausskn.

                                 Mätonoh hybridný

                                 TP 4/1 z 23.6.2011

                                    Pisum sativum L. (partim)

                                 Hrach siaty

                                 TP 7/2 rev. 2 z 15.3.2017

                                    Poa pratensis L.

                                 Lipnica lúčna

                                 TP 33/1 z 15.3.2017

                                    Vicia sativa L.

                                 Vika siata pravá

                                 TP 32/1 z 19.4.2016

                                    Brassica napus L. var. napobrassica (L.) Rchb.

                                 Kvaka

                                 TP 89/1 z 11.3.2015

                                    Raphanus sativus L. var. oleiformis Pers.

                                 Reďkev siata olejná

                                 TP 178/1 z 15.3.2017

                                    Brassica napus L. (partim)

                                 Repka olejka

                                 TP 36/2 zo 16.11.2011

                                    Cannabis sativa L.

                                 Konopa siata

                                 TP 276/1 čiastočná rev. z 21.3.2018

                                    Glycine max (L.) Merr.

                                 Sója fazuľová

                                 TP 80/1 z 15.3.2017

                                    Gossypium spp.

                                 Bavlna

                                 TP 88/1 z 19.4.2016

                                    Helianthus annuus L.

                                 Slnečnica ročná

                                 TP 81/1 z 31.10.2002

                                    Linum usitatissimum L.

                                 Ľan siaty

                                 TP 57/2 z 19.3.2014

                                    Sinapis alba L.

                                 Horčica biela

                                 TP 179/1 z 15.3.2017

                                    Avena nuda L.

                                 Ovos nahý

                                 TP 20/2 z 1.10.2015

                                    Avena sativa L. (vrátane A. byzantina K. Koch)

                                 Ovos a červený ovos

                                 TP 20/2 z 1.10.2015

                                    Hordeum vulgare L.

                                 Jačmeň

                                 TP 19/4 z 1.10.2015

                                    Oryza sativa L.

                                 Ryža

                                 TP 16/3 z 1.10.2015

                                    Secale cereale L.

                                 Raž

                                 TP 58/1 z 31.10.2002

                                    xTriticosecale Wittm. ex A. Camus

                                 Hybridy, ktoré sú výsledkom kríženia druhov rodu Triticum s druhmi rodu Secale

                                 TP 121/2 rev. 1 zo 16.2.2011

                                    Triticum aestivum L.

                                 Pšenica

                                 TP 3/4 rev. 2 zo 16.2.2011

                                    Triticum durum Desf.

                                 Tvrdá pšenica

                                 TP 120/3 z 19.3.2014

                                    Zea mays L. (partim)

                                 Kukurica

                                 TP 2/3 z 11.3.2010

                                    Solanum tuberosum L.

                                 Zemiak

                                 TP 23/3 z 15.3.2017

                     PRÍLOHA II

                        Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV
                         (2)

                                    Vedecký názov

                                    Bežný názov

                                    Metodika UPOV

                                    Beta vulgaris L.

                                 Repa kŕmna

                                 TG/150/3 zo 4.11.1994

                                    Agrostis canina L.

                                 Psinček psí

                                 TG/30/6 z 12.10.1990

                                    Agrostis gigantea Roth

                                 Psinček obrovský

                                 TG/30/6 z 12.10.1990

                                    Agrostis stolonifera L.

                                 Psinček močiarny

                                 TG/30/6 z 12.10.1990

                                    Agrostis capillaris L.

                                 Psinček obyčajný tenučký

                                 TG/30/6 z 12.10.1990

                                    Bromus catharticus Vahl

                                 Stoklas preháňavý

                                 TG/180/3 zo 4.4.2001

                                    Bromus sitchensis Trin.

                                 Stoklas sitkanský

                                 TG/180/3 zo 4.4.2001

                                    Dactylis glomerata L.

                                 Reznačka laločnatá

                                 TG/31/8 zo 17.4.2002

                                    xFestulolium Asch. et Graebn.

                                 Hybridy, ktoré sú výsledkom kríženia druhov rodu Festuca s druhmi rodu Lolium

                                 TG/243/1 z 9.4.2008

                                    Phleum nodosum L.

                                 Timotejka uzlatá

                                 TG/34/6 zo 7.11.1984

                                    Phleum pratense L.

                                 Timotejka lúčna

                                 TG/34/6 zo 7.11.1984

                                    Lotus corniculatus L.

                                 Ľadenec rožkatý

                                 TG/193/1 z 9.4.2008

                                    Lupinus albus L.

                                 Lupina biela

                                 TG/66/4 z 31.3.2004

                                    Lupinus angustifolius L.

                                 Lupina úzkolistá

                                 TG/66/4 z 31.3.2004

                                    Lupinus luteus L.

                                 Lupina žltá

                                 TG/66/4 z 31.3.2004

                                    Medicago doliata Carmign.

                                 Lucerna tŕňovitá

                                 TG/228/1 z 5.4.2006

                                    Medicago italica (Mill.) Fiori

                                 Lucerna talianska

                                 TG/228/1 z 5.4.2006

                                    Medicago littoralis Rohde ex Loisel.

                                 Lucerna pobrežná

                                 TG/228/1 z 5.4.2006

                                    Medicago lupulina L.

                                 Lucerna ďatelinová

                                 TG/228/1 z 5.4.2006

                                    Medicago murex Willd.

                                 Lucerna guľatá

                                 TG/228/1 z 5.4.2006

                                    Medicago polymorpha L.

                                 Lucerna najmenšia

                                 TG/228/1 z 5.4.2006

                                    Medicago rugosa Desr.

                                 Lucerna vráskavá

                                 TG/228/1 z 5.4.2006

                                    Medicago sativa L.

                                 Lucerna siata

                                 TG/6/5 zo 6.4.2005

                                    Medicago scutellata (L.) Mill.

                                 Lucerna štítovitá

                                 TG/228/1 z 5.4.2006

                                    Medicago truncatula Gaertn.

                                 Lucerna súdkovitá

                                 TG/228/1 z 5.4.2006

                                    Medicago x varia T. Martyn

                                 Lucerna menlivá

                                 TG/6/5 zo 6.4.2005

                                    Trifolium pratense L.

                                 Ďatelina lúčna

                                 TG/5/7 zo 4.4.2001

                                    Trifolium repens L.

                                 Ďatelina plazivá

                                 TG/38/7 z 9.4.2003

                                    Vicia faba L.

                                 Bôb obyčajný

                                 TG/8/6 zo 17.4.2002

                                    Phacelia tanacetifolia Benth.

                                 Facélia vratičolistá

                                 TG/319/1 z 5.4.2017

                                    Arachis hypogaea L.

                                 Podzemnica olejná

                                 TG/93/4 z 9.4.2014

                                    Brassica rapa L. var. silvestris (Lam.) Briggs

                                 Repica olejnatá

                                 TG/185/3 zo 17.4.2002

                                    Carthamus tinctorius L.

                                 Požlt farbiarsky

                                 TG/134/3 z 12.10.1990

                                    Papaver somniferum L.

                                 Mak siaty

                                 TG/166/4 z 9.4.2014

                                    Sorghum bicolor (L.) Moench

                                 Cirok dvojfarebný

                                 TG/122/4 z 25.3.2015

                                    Sorghum sudanense (Piper) Stapf.

                                 Cirok sudánsky

                                 TG 122/4 z 25.3.2015

                                    Sorghum bicolor (L.) Moench x Sorghum sudanense (Piper) Stapf

                                 Hybridy, kotré sú výsledkom kríženia ciroku dvojfarebného a ciroku sudánskeho

                                 TG 122/4 z 25.3.2015

               “

               ČASŤ B

                     „PRÍLOHA I

                        Zoznam druhov uvedených v článku 1 ods. 2 písm. a), ktoré majú spĺňať technické protokoly CPVO
                         (3)

                                    Vedecký názov

                                    Bežný názov

                                    Protokol CPVO

                                    Allium cepa L. (skupina Cepa)

                                 Cibuľa a cibuľa kuchynská nakopená

                                 TP 46/2 z 1.4.2009

                                    Allium cepa L. (Aggregatum group)

                                 Šalotka

                                 TP 46/2 z 1.4.2009

                                    Allium fistulosum L.

                                 Cibuľa zimná

                                 TP 161/1 z 11.3.2010

                                    Allium porrum L.

                                 Pór pestovaný

                                 TP 85/2 z 1.4.2009

                                    Allium sativum L.

                                 Cesnak kuchynský

                                 TP 162/1 z 25.3.2004

                                    Allium schoenoprasum L.

                                 Cesnak pažítkový

                                 TP 198/2 z 11.3.2015

                                    Apium graveolens L.

                                 Zeler

                                 TP 82/1 z 13.3.2008

                                    Apium graveolens L.

                                 Zeler voňavý buľvový

                                 TP 74/1 z 13.3.2008

                                    Asparagus officinalis L.

                                 Špargľa

                                 TP 130/2 zo 16.2.2011

                                    Beta vulgaris L.

                                 Repa obyčajná (cvikla) vrátane cheltenhamskej

                                 TP 60/1 z 1.4.2009

                                    Beta vulgaris L.

                                 Repa obyčajná pravá špenátová alebo zeleninová (mangold)

                                 TP 106/1 z 11.3.2015

                                    Brassica oleracea L.

                                 Kel kučeravý

                                 TP 90/1 zo 16.2.2011

                                    Brassica oleracea L.

                                 Karfiol

                                 TP 45/2 rev. 2 z 21.3.2018

                                    Brassica oleracea L.

                                 Brokolica

                                 TP 151/2 rev. z 15.3.2017

                                    Brassica oleracea L.

                                 Ružičkový kel

                                 TP 54/2 rev. z 15.3.2017

                                    Brassica oleracea L.

                                 Kaleráb

                                 TP 65/1 rev. z 15.3.2017

                                    Brassica oleracea L.

                                 Kel hlávkový, kapusta hlávková biela, kapusta hlávková červená

                                 TP 48/3 rev. z 15.3.2017

                                    Brassica rapa L.

                                 Kapusta čínska

                                 TP 105/1 z 13.3.2008

                                    Capsicum annuum L.

                                 Paprika ročná

                                 TP 76/2 rev. z 15.3.2017

                                    Cichorium endivia L.

                                 Čakanka štrbáková pravá kučeravá, čakanka štrbáková pravá širokolistá

                                 TP 118/3 z 19.3.2014

                                    Cichorium intybus L.

                                 Čakanka obyčajná siata cigóriová (priemyselná)

                                 TP 172/2 z 1.12.2005

                                    Cichorium intybus L.

                                 Čakanka štrbáková, endívia

                                 TP 154/1 z 21.3.2018

                                    Cichorium intybus L.

                                 Čakanka obyčajná

                                 TP 173/2 z 21.3.2018

                                    Citrullus lanatus (Thunb.) Matsum. et Nakai

                                 Dyňa červená

                                 TP 142/2 z 19.3.2014

                                    Cucumis melo L.

                                 Melón žltý

                                 TP 104/2 z 21.3.2007

                                    Cucumis sativus L.

                                 Uhorka siata šalátová a uhorka siata nakladačka

                                 TP 61/2 rev. z 21.3.2018

                                    Cucurbita maxima Duchesne

                                 Tekvica obrovská

                                 TP 155/1 z 11.3.2015

                                    Cucurbita pepo L.

                                 Tekvica alebo cuketa

                                 TP 119/1rev. z 19.3.2014

                                    Cynara cardunculus L.

                                 Artičoka zeleninová a artičoka kardová

                                 TP 184/2 z 27.2.2013

                                    Daucus carota L.

                                 Mrkva obyčajná a mrkva kŕmna

                                 TP 49/3 z 13.3.2008

                                    Foeniculum vulgare Mill.

                                 Fenikel

                                 TP 183/1 z 25.3.2004

                                    Lactuca sativa L.

                                 Šalát siaty

                                 TP 13/6 z 21.3.2018

                                    Solanum lycopersicum L.

                                 Rajčiak jedlý

                                 TP 44/4 rev. 3 z 21.3.2018

                                    Petroselinum crispum (Mill.) Nyman ex A. W. Hill

                                 Petržlen

                                 TP 136/1 z 21.3.2007

                                    Phaseolus coccineus L.

                                 Fazuľa šarlátová

                                 TP 9/1 z 21.3.2007

                                    Phaseolus vulgaris L.

                                 Fazuľa záhradná kríčkovitá a fazuľa záhradná tyčová

                                 TP 12/4 z 27.2.2013

                                    Pisum sativum L. (partim)

                                 Hrach siaty pravý stržňový, hrach siaty pravý lúskavý a hrach siaty pravý cukrový

                                 TP 7/2 rev. 2 z 15.3.2017

                                    Raphanus sativus L.

                                 Reďkev siata pravá (reďkovka)

                                 TP 64/2 rev. z 11.3.2015

                                    Rheum rhabarbarum L

                                 Rebarbora vlnitá

                                 TP 62/1 z 19.4.2016

                                    Scorzonera hispanica L.

                                 Hadomor španielsky

                                 TP 116/1 z 11.3.2015

                                    Solanum melongena L.

                                 Ľuľok baklažánový (baklažán)

                                 TP 117/1 z 13.3.2008

                                    Spinacia oleracea L.

                                 Špenát siaty

                                 TP 55/5 rev. 2 z 15.3.2017

                                    Valerianella locusta (L.) Laterr.

                                 Valeriánka poľná

                                 TP 75/2 z 21.3.2007

                                    Vicia faba L. (partim)

                                 Bôb obyčajný

                                 TP Broadbean/1 z 25.3.2004

                                    Zea mays L. (partim)

                                 Kukurica siata cukrová a kukurica siata pukancová

                                 TP 2/3 z 11.3.2010

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Podpníky pre rajčiaky

                                 TP 294/1 rev. 3 z 21.3.2018

                                    Cucurbita maxima Duchesne x Cucurbita moschata Duchesne

                                 Medzidruhové hybridy Cucurbita maxima Duchesne x Cucurbita moschata Duchesne na použitie ako podpníky

                                 TP 311/1 z 15.3.2017

                     PRÍLOHA II

                        Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV
                         (4)

                                    Vedecký názov

                                    Bežný názov

                                    Metodika UPOV

                                    Brassica rapa L.

                                 Kapusta poľná

                                 TG/37/10 zo 4.4.2001

               “

               (1)  Znenie týchto protokolov je uverejnené na webovej stránke CPVO (www.cpvo.europa.eu).

               (2)  Znenie týchto metodík je uverejnené na webovej stránke UPOV (www.upov.int).

               (3)  Znenie týchto protokolov je uverejnené na webovej stránke CPVO (www.cpvo.europa.eu).

               (4)  Znenie týchto metodík je uverejnené na webovej stránke UPOV (www.upov.int).


title: Vykonávacia smernica Komisie (EÚ) 2018/1581 z 19. októbra 2018, ktorou sa mení smernica Rady 2009/119/ES, pokiaľ ide o metódy výpočtu povinností udržiavať zásoby

text:
                  22.10.2018

                  SK

                  Úradný vestník Európskej únie

                  L 263/57

         VYKONÁVACIA SMERNICA KOMISIE (EÚ) 2018/1581
         z 19. októbra 2018,
         ktorou sa mení smernica Rady 2009/119/ES, pokiaľ ide o metódy výpočtu povinností udržiavať zásoby
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov (1), a najmä na jej článok 3 ods. 4,
         keďže:

                     (1)

                     V súlade s článkom 22 smernice 2009/119/ES Komisia vykonala preskúmanie jej fungovania a vykonávania („hodnotenie v polovici trvania“), v ktorom sa zdôraznila potreba zaviesť do smernice niekoľko technických zmien s cieľom uľahčiť jej vykonávanie (2).

                     (2)

                     Odložením začiatku uplatňovania novej každoročnej povinnosti udržiavať zásoby podľa smernice 2009/119/ES o tri mesiace by sa členským štátom mal poskytnúť dodatočný čas na ukončenie vnútorných administratívnych postupov a malo by sa uľahčiť dosiahnutie súladu v stanovenej lehote a prípadne s nižšími nákladmi.

                     (3)

                     Nariadenie Európskeho parlamentu a Rady (ES) č. 1099/2008 (3) je referenčný dokument, pokiaľ ide o vymedzenie „ropných zásob“ a identifikáciu rôznych ropných výrobkov, ktoré sú relevantné pre výpočet povinnosti udržiavať zásoby, úrovne udržiavaných núdzových a osobitných zásob a na účely vykazovania. Nariadenie (ES) č. 1099/2008 bolo viackrát zmenené. Odkazy na osobitné ustanovenia nariadenia (ES) č. 1099/2008 uvedené v smernici 2009/119/ES sa v dôsledku toho stali zastaranými a je potrebné ich upraviť tak, aby odkazovali na príslušné ustanovenia uvedeného nariadenia.

                     (4)

                     Používanie dvoch rôznych vzorcov na výpočet množstiev ťažkého benzínu, ktoré nie sú relevantné pre výpočet povinných zásob v závislosti od toho, či bol výťažok ťažkého benzínu za predchádzajúci rok menší alebo väčší ako 7 %, v praxi viedlo k výkyvom v množstvách povinných zásob v niektorých členských štátoch, čo by mohlo spôsobiť značnú finančnú záťaž a neplnenie povinnosti bez toho, aby boli cieľmi smernice odôvodnené. Odstránenie 7 % prahovej hodnoty a poskytnutie rovnakých možností všetkým členským štátom by malo odstrániť nerovnosti a neodôvodnené výkyvy.

                     (5)

                     V súlade so spoločným politickým vyhlásením členských štátov a Komisie z 28. septembra 2011 k vysvetľujúcim dokumentom (4) sa členské štáty zaviazali v odôvodnených prípadoch pripojiť k svojim oznámeniam transpozičných opatrení jeden alebo viacero dokumentov vysvetľujúcich vzťah medzi prvkami smernice a zodpovedajúcimi časťami vnútroštátnych transpozičných nástrojov.

                     (6)

                     Opatrenia stanovené v tejto smernici sú v súlade so stanoviskom výboru zriadeného podľa článku 23 smernice 2009/119/ES,

               PRIJALA TÚTO SMERNICU:

            Článok 1
            Smernica 2009/119/ES sa mení takto:

                        1.

                        V článku 2 sa písmeno i) nahrádza takto:

                                    „i)

                                    „ropné zásoby“ sú zásoby energetických výrobkov uvedených v kapitole 3.4 prílohy A k nariadeniu (ES) č. 1099/2008.“

                        2.

                        V článku 3 sa odsek 3 sa nahrádza takto:

                           „3.   Bez ohľadu na odsek 2 sa však, čo sa týka obdobia od 1. januára do 30. júna každého kalendárneho roku, denné priemery čistého dovozu a domácej spotreby uvedené v odseku 2 určujú na základe množstiev dovezených a spotrebovaných v predposlednom kalendárnom roku pred príslušným kalendárnym rokom.“

                        3.

                        V článku 6 ods. 1 sa druhá veta nahrádza takto:
                        „Táto evidencia obsahuje najmä informácie na presné určenie skladiska, rafinérie alebo skladovacieho zariadenia, kde sa dané zásoby nachádzajú, ako aj príslušné množstvá, vlastníka zásob a ich druh odkazom na kategórie uvedené v kapitole 3.4 prílohy A k nariadeniu (ES) č. 1099/2008.“

                        4.

                        V článku 9 ods. 2 sa prvá veta nahrádza takto:

                           „2.   Osobitné zásoby môže tvoriť len jedna alebo viacero kategórií nasledujúcich výrobkov, ktoré sú vymedzené v kapitole 3.4 prílohy A k nariadeniu (ES) č. 1099/2008:“.

                        5.

                        V článku 9 ods. 3 sa tretí pododsek nahrádza takto:
                        „Ropné ekvivalenty uvedené v prvom a druhom pododseku sa vypočítajú vynásobením sumy agregátu „zistené hrubé domáce dodávky“ koeficientom 1,2, ako je vymedzené v oddiele 3.2.2.11 prílohy C k nariadeniu (ES) č. 1099/2008 pre výrobky zahrnuté do používaných alebo príslušných kategórií. Medzinárodné námorné zásobníky sa nezahŕňajú do výpočtu.“

                        6.

                        V prílohe II sa druhý pododsek nahrádza takto:
                        „Domáca spotreba predstavuje súčet agregátu „zistené hrubé domáce dodávky“, ako sa vymedzuje v oddiele 3.2.2.11 prílohy C k nariadeniu (ES) č. 1099/2008, do ktorého sa zahŕňajú len tieto výrobky: automobilový benzín, letecký benzín, dýzové palivo benzínového typu (na báze ťažkého benzínu alebo JP4), letecký petrolej, ostatný petrolej, plynový olej/nafta (destilovaný vykurovací olej) a ťažký vykurovací olej (s nízkym aj vysokým obsahom síry), ako sú vymedzené v kapitole 3.4 prílohy A k nariadeniu (ES) č. 1099/2008.“

                        7.

                        V prílohe III šiestom pododseku sa písmeno a) nahrádza takto:

                                    „a)

                                    zahrnúť všetky ostatné zásoby ropných výrobkov stanovených v kapitole 3.4 prílohy A k nariadeniu (ES) č. 1099/2008 a prepočítať ich na ropný ekvivalent tak, že množstvá vynásobia koeficientom 1,065, alebo“.

                        8.

                        Príloha I sa nahrádza znením, ktoré je uvedené v prílohe k tejto smernici.

            Článok 2

               1.   Členské štáty prijmú a uverejnia najneskôr 19. októbra 2019 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie uvedených opatrení.
               Uvedené opatrenia uplatňujú od 1. januára 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 19. októbra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 265, 9.10.2009, s. 9.

            (2)  Pracovný dokument útvarov Komisie: Hodnotenie v polovici trvania smernice Rady 2009/119/ES, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov [SWD (2017) 439 final].

            (3)  Nariadenie Európskeho parlamentu a Rady (ES) č. 1099/2008 z 22. októbra 2008 o energetickej štatistike (Ú. v. EÚ L 304, 14.11.2008, s. 1).

            (4)  Ú. v. EÚ C 369, 17.12.2011, s. 14.

            PRÍLOHA
            „

                     PRÍLOHA I

                        METÓDA VÝPOČTU ROPNÉHO EKVIVALENTU DOVOZU ROPNÝCH VÝROBKOV

                     Členské štáty vypočítajú ropný ekvivalent dovozu ropných výrobkov, ako je uvedené v článku 3, pomocou tejto metódy.

                                 1.

                                 Súčet čistého dovozu surovej ropy, gazolínu (NGL), rafinérskych medziproduktov a ostatných uhľovodíkov, ako sú vymedzené v prílohe A kapitole 3.4 nariadenia (ES) č. 1099/2008 (*1), sa vypočíta a upraví o akékoľvek zmeny zásob. Od výsledného súčtu sa odpočíta jedna z týchto hodnôt zodpovedajúca výťažku ťažkého benzínu:

                                             —

                                             4 %;

                                             —

                                             priemerný výťažok ťažkého benzínu;

                                             —

                                             čistá skutočná spotreba ťažkého benzínu.

                                 2.

                                 Súčet čistého dovozu všetkých ostatných ropných produktov, ako sú vymedzené v prílohe A kapitole 3.4 nariadenia (ES) č. 1099/2008, okrem ťažkého benzínu, sa vypočíta a upraví o zmeny zásob, a vynásobí sa koeficientom 1,065.

                           Súčet číselných údajov z odsekov 1 a 2 predstavuje ropný ekvivalent.
                     Medzinárodné námorné zásobníky sa nezahŕňajú do výpočtu.

               “


title: Delegovaná smernica Komisie (EÚ) 2019/369 z 13. december 2018, ktorou sa mení príloha k rámcovému rozhodnutiu Rady 2004/757/SVV, pokiaľ ide o zahrnutie nových psychoaktívnych látok do vymedzenia pojmu drogy

text:
                  7.3.2019

                  SK

                  Úradný vestník Európskej únie

                  L 66/3

         DELEGOVANÁ SMERNICA KOMISIE (EÚ) 2019/369
         z 13. december 2018,
         ktorou sa mení príloha k rámcovému rozhodnutiu Rady 2004/757/SVV, pokiaľ ide o zahrnutie nových psychoaktívnych látok do vymedzenia pojmu drogy
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2017/2103 z 15. novembra 2017, ktorou sa mení rámcové rozhodnutie Rady 2004/757/SVV s cieľom zahrnúť nové psychoaktívne látky do vymedzenia pojmu drogy a ktorou sa zrušuje rozhodnutie Rady 2005/387/SVV (1), a najmä na jej článok 3 ods. 3,
         keďže:

                     (1)

                     Príloha k rámcovému rozhodnutiu Rady 2004/757/SVV (2) obsahuje zoznam látok, na ktoré sa vzťahuje vymedzenie pojmu drogy podľa článku 1 ods. 1 písm. b) uvedeného rámcového rozhodnutia.

                     (2)

                     Príloha k rámcovému rozhodnutiu 2004/757/SVV bola doplnená smernicou (EÚ) 2017/2103. Uvádzajú sa v nej všetky nové psychoaktívne látky, ktoré boli pred prijatím smernice (EÚ) 2017/2103 podrobené kontrolným opatreniam a trestným sankciám podľa rozhodnutia Rady 2005/387/SVV (3).

                     (3)

                     Smernicou (EÚ) 2017/2103 sa zrušilo rozhodnutie 2005/387/SVV s účinnosťou od 23. novembra 2018. Od prijatia smernice (EÚ) 2017/2103 do 23. novembra 2018 sa kontrolným opatreniam a trestným sankciám podľa rozhodnutia 2005/387/SVV podrobilo päť nových psychoaktívnych látok. Tieto nové psychoaktívne látky však ešte nie sú zahrnuté do prílohy k rámcovému rozhodnutiu 2004/757/SVV.

                     (4)

                     Z dôvodu zrušenia rozhodnutia 2005/387/SVV by sa preto do prílohy k rámcovému rozhodnutiu 2004/757/SVV mali zahrnúť tieto nové psychoaktívne látky:

                                 a)

                                    N-fenyl-N-[1-(2-fenyletyl)piperidín-4-yl]furán-2-karboxamid (furanylfentanyl) podrobený kontrolným opatreniam na základe vykonávacieho rozhodnutia Rady (EÚ) 2017/2170 (4);

                                 b)

                                    N-(1-amino-3,3-dimetyl-1-oxobután-2-yl)-1-(cyklohexylmetyl)-1H-indazol-3-karboxamid (ADB-CHMINACA) podrobený kontrolným opatreniam na základe vykonávacieho rozhodnutia Rady (EÚ) 2018/747 (5);

                                 c)

                                 1-(4-kyanobutyl)-N-(2-fenylpropán-2-yl)-1H-indazol-3-karboxamid (CUMYL-4CN-BINACA) podrobený kontrolným opatreniam na základe vykonávacieho rozhodnutia Rady (EÚ) 2018/748 (6);

                                 d)

                                    N-fenyl-N-[1-(2-fenyletyl)piperidín-4-yl]cyklopropánkarboxamid (cyklopropylfentanyl) a 2-metoxy-N-fenyl-N-[1-(2-fenyletyl)piperidín-4-yl]acetamid (metoxyacetylfentanyl) podrobené kontrolným opatreniam na základe vykonávacieho rozhodnutia Rady (EÚ) 2018/1463 (7).

                     (5)

                     Írsko je viazané smernicou (EÚ) 2017/2103, a preto sa zúčastňuje na prijímaní a uplatňovaní tejto delegovanej smernice.

                     (6)

                     Spojené kráľovstvo nie je viazané smernicou (EÚ) 2017/2103, a preto sa nezúčastňuje na prijímaní a uplatňovaní tejto delegovanej smernice, nie je ňou viazané a ani nepodlieha jej uplatňovaniu.

                     (7)

                     Dánsko nie je viazané smernicou (EÚ) 2017/2103, a preto sa nezúčastňuje na prijímaní a uplatňovaní tejto delegovanej smernice, nie je ňou viazané a ani nepodlieha jej uplatňovaniu.

                     (8)

                     Rámcové rozhodnutie 2004/757/SVV by sa preto malo zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Zmena rámcového rozhodnutia 2004/757/SVV
            Do zoznamu v prílohe k rámcovému rozhodnutiu 2004/757/SVV sa dopĺňa tento text:

                           „13.

                              N-fenyl-N-[1-(2-fenyletyl)piperidín-4-yl]furán-2-karboxamid (furanylfentanyl) uvedený vo vykonávacom rozhodnutí Rady (EÚ) 2017/2170 (*1).

                           14.

                              N-(1-amino-3,3-dimetyl-1-oxobután-2-yl)-1-(cyklohexylmetyl)-1H-indazol-3-karboxamid (ADB-CHMINACA) uvedený vo vykonávacom rozhodnutí Rady (EÚ) 2018/747 (*2).

                           15.

                           1-(4-kyanobutyl)-N-(2-fenylpropán-2-yl)-1H-indazol-3-karboxamid (CUMYL-4CN-BINACA) uvedený vo vykonávacom rozhodnutí Rady (EÚ) 2018/748 (*3).

                           16.

                              N-fenyl-N-[1-(2-fenyletyl)piperidín-4-yl]cyklopropánkarboxamid (cyklopropylfentanyl) a 2-metoxy-N-fenyl-N-[1-(2-fenyletyl)piperidín-4-yl]acetamid (metoxyacetylfentanyl) uvedené vo vykonávacom rozhodnutí Rady (EÚ) 2018/1463 (*4).

            Článok 2
            Transpozícia

               1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 7. septembra 2019. Zákony, iné právne predpisy a správne opatrenia potrebné na dosiahnutie súladu s bodom 16 prílohy k rámcovému rozhodnutiu 2004/757/SVV uvedeným v článku 1 tejto smernice, však uvedú však do účinnosti do 29. septembra 2019. Komisii bezodkladne oznámia znenie týchto ustanovení.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Nadobudnutie účinnosti
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom v súlade so zmluvami.

            V Bruseli 13. decembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 305, 21.11.2017, s. 12.

            (2)  Rámcové rozhodnutie Rady 2004/757/SVV z 25. októbra 2004, ktorým sa stanovujú minimálne ustanovenia o znakoch skutkových podstát trestných činov a trestov v oblasti nezákonného obchodu s drogami (Ú. v. EÚ L 335, 11.11.2004, s. 8).

            (3)  Rozhodnutie Rady 2005/387/SVV z 10. mája 2005 o výmene informácií, hodnotení rizika a kontrole nových psychoaktívnych látok (Ú. v. EÚ L 127, 20.5.2005, s. 32).

            (4)  Vykonávacie rozhodnutie Rady (EÚ) 2017/2170 z 15. novembra 2017 o podrobení N-fenyl-N-[1-(2-fenyletyl)piperidín-4-yl]furán-2-karboxamidu (furanylfentanylu) kontrolným opatreniam (Ú. v. EÚ L 306, 22.11.2017, s. 19).

            (5)  Vykonávacie rozhodnutie Rady (EÚ) 2018/747 zo 14. mája 2018 o podrobení novej psychoaktívnej látky N-(1-amino-3,3-dimetyl-1-oxobután-2-yl)-1-(cyklohexylmetyl)-1H-indazol-3-karboxamid (ADB-CHMINACA) kontrolným opatreniam (Ú. v. EÚ L 125, 22.5.2018, s. 8).

            (6)  Vykonávacie rozhodnutie Rady (EÚ) 2018/748 zo 14. mája 2018 o podrobení novej psychoaktívnej látky 1-(4-kyanobutyl)-N-(2-fenylpropán-2-yl)-1H-indazol-3-karboxamid (CUMYL-4CN-BINACA) kontrolným opatreniam (Ú. v. EÚ L 125, 22.5.2018, s. 10).

            (7)  Vykonávacie rozhodnutie Rady (EÚ) 2018/1463 z 28. septembra 2018 o podrobení nových psychoaktívnych látok N-fenyl-N-[1-(2-fenyletyl)piperidín-4-yl]cyklopropánkarboxamid (cyklopropylfentanyl) a 2-metoxy-N-fenyl-N-[1-(2-fenyletyl)piperidín-4-yl]acetamid (metoxyacetylfentanyl) kontrolným opatreniam (Ú. v. EÚ L 245, 1.10.2018, s. 9).


title: Vykonávacia smernica Komisie (EÚ) 2019/990 zo 17. júna 2019, ktorou sa mení zoznam rodov a druhov uvedený v článku 2 ods. 1 písm. b) smernice Rady 2002/55/ES, v prílohe II k smernici Rady 2008/72/ES a v prílohe k smernici Komisie 93/61/EHS (Text s významom pre EHP)

text:
                  18.6.2019

                  SK

                  Úradný vestník Európskej únie

                  L 160/14

         VYKONÁVACIA SMERNICA KOMISIE (EÚ) 2019/990
         zo 17. júna 2019,
         ktorou sa mení zoznam rodov a druhov uvedený v článku 2 ods. 1 písm. b) smernice Rady 2002/55/ES, v prílohe II k smernici Rady 2008/72/ES a v prílohe k smernici Komisie 93/61/EHS
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/55/ES z 13. júna 2002 o obchodovaní s osivom zelenín (1), a najmä na jej článok 2 ods. 2,
         so zreteľom na smernicu Rady 2008/72/ES z 15. júla 2008 o uvádzaní množiteľského a sadivového zeleninového materiálu iného ako osivo na trh (2), a najmä na jej článok 1 ods. 3 a článok 22,
         so zreteľom na smernicu Komisie 93/61/EHS z 2. júla 1993 stanovujúcu programy určujúce podmienky, ktoré musí spĺňať množiteľský a sadivový materiál zeleniny, iný ako osivá, podľa smernice Rady 92/33/EHS (3), a najmä na jej článok 1,
         keďže:

                     (1)

                     V smerniciach Rady 2002/55/ES a 2008/72/ES sú druhy, na ktoré sa ich ustanovenia vzťahujú, zoradené do tabuľky s dvoma stĺpcami. V jednom sa uvádza vedecké meno druhu a v druhom jeden či viac bežných názvov jednotlivých druhov.

                     (2)

                     Niektoré odrody druhov zeleniny sú priradené k druhom uvedeným pod ich vedeckým menom a nie k druhom odrôd označeným bežnými názvami. Preto by sa malo určiť, či daná odroda patrí do rozsahu pôsobnosti smerníc 2002/55/ES a 2008/72/ES.

                     (3)

                     V danej špecifikácii by sa malo zohľadniť to, že niektoré odrody určitých druhov zeleniny sú bežne uvádzané na trh Únie a na iné sa vzťahujú vnútroštátne, prípadne regionálne obmedzenia uvádzania na trh. Preto nie je vhodné zahrnúť všetky odrody daných druhov zeleniny. Z tohto dôvodu treba spresniť, pri ktorých druhoch sa majú uvádzať všetky odrody, a pri ktorých naopak iba niektoré z nich.

                     (4)

                     Medzinárodným kódom nomenklatúry pestovaných rastlín (ICNCP) sa zaviedla formálna kategória „skupín“, v ktorých sú klasifikované jednotlivé odrody pestovaných druhov. Kategória „skupina“ je vhodným nástrojom na zatriedenie odrôd patriacich k určitým druhom, na ktoré sa vzťahujú smernice 2002/55/ES a 2008/72/ES.

                     (5)

                     Ak sa má určiť, či sa pri daných druhoch zeleniny majú uvádzať všetky odrody alebo len určitá skupina odrôd, mali by sa tabuľky druhov uvedené v smerniciach 2002/55/ES a 2008/72/ES zmeniť. Príslušné botanické názvy druhov zeleniny a názvy skupín, do ktorých patria, by sa mali uvádzať hierarchicky tak, aby sa vylúčila akákoľvek nejednoznačnosť, pokiaľ ide o množstvo odrôd daných druhov.

                     (6)

                     Použitím medzi- a vnútroduhovej hybridizácie odrôd môže dôjsť k tomu, že niektoré odrody druhov zeleniny nebudú zaradené do niektorého z uvádzaných druhov či skupiny. Ak sa na tieto druhy odrôd majú vzťahovať ustanovenia smernice 2002/55/ES, mal by zoznam druhov obsahovať ich vzájomné hybridy, ako aj skupiny uvedené na zozname v článku 2 ods. 1 písm. b) danej smernice.

                     (7)

                     Skupiny uvedené na zozname v článku 2 ods. 1 písm. b) smernice 2002/55/ES by mali byť v prípade potreby zohľadnené aj v zoznamoch v bode 3 písm. a) prílohy II a v bode 2 prílohy III k danej smernici.

                     (8)

                     Smernica 2002/55/ES, smernica 2008/72/ES a smernica 93/61/EHS by sa preto mali zodpovedajúcim spôsobom zmeniť.

                     (9)

                     Smernicou 93/61/EHS sa navyše vykonáva článok 4 smernice Rady 92/33/ES (4), ktorý bol zrušený a nahradený článkom 4 smernice 2008/72/ES. V prílohe k smernici 93/61/EHS je stanovený program s podmienkami, ktoré musí spĺňať množiteľský materiál zelenín uvádzaných druhov, ako aj škodlivé organizmy, ktoré môžu ovplyvniť ich kvalitu.

                     (10)

                     Botanické názvy určitých druhov v smernici 93/61/EHS by sa mali aktualizovať v súlade s vývojom vedeckých poznatkov v rámci aktualizácie príslušného programu.

                     (11)

                     Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TÚTO SMERNICU:

            Článok 1
            Zmeny v smernici 2002/55/ES
            Smernica 2002/55/ES sa mení podľa časti A prílohy k tejto smernici.

            Článok 2
            Zmeny v smernici 2008/72/ES
            Príloha II k smernici 2008/72/ES sa nahrádza znením uvedeným v časti B prílohy k tejto smernici.

            Článok 3
            Zmeny v smernici 93/61/EHS
            Príloha k smernici 93/61/EHS sa mení v súlade s časťou C prílohy k tejto smernici.

            Článok 4
            Transpozícia
            Členské štáty prijmú a uverejnia do 30. júna 2020 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto opatrení.
            Tieto ustanovenia uplatňujú od 1. júla 2020.
            Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

            Článok 5
            Nadobudnutie účinnosti
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 6
            Adresáti
            Táto smernica je určená členským štátom.

            V Bruseli 17. júna 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 193, 20.7.2002, s. 33.

            (2)  Ú. v. EÚ L 205, 1.8.2008, s. 28.

            (3)  Ú. v. ES L 250, 7.10.1993, s. 19.

            (4)  Smernica Rady 92/33/EHS z 28. apríla 1992 o uvádzaní do obehu množiteľského a sadivového zeleninového materiálu, iného ako osivo (Ú. v. ES L 157, 10.6.1992, s. 1).

            PRÍLOHA
            ČASŤ A
            Smernica 2002/55/ES sa mení takto:

                        1.

                        V článku 2 ods. 1 sa písmeno b) nahrádza takto:

                                    „Allium cepa L.

                                                —

                                                skupina Cepa (cibuľa, cibuľa kuchynská nakopená)

                                                —

                                                skupina Aggregatum (šalotka)

                                       Allium fistulosum L. (cesnak zimný)

                                                —

                                                všetky odrody

                                       Allium porrum L. (pór)

                                                —

                                                všetky odrody

                                       Allium sativum L. (cesnak)

                                                —

                                                všetky odrody

                                       Allium schoenoprasum L. (cesnak pažítkový)

                                                —

                                                všetky odrody

                                       Anthriscus cerefolium (L.) Hoffm. (trebuľka voňavá)

                                                —

                                                všetky odrody

                                       Apium graveolens L.

                                                —

                                                skupina zelery

                                                —

                                                skupina zelerovité

                                       Asparagus officinalis L. (špargľa)

                                                —

                                                všetky odrody

                                       Beta vulgaris L.

                                                —

                                                skupina repy obyčajné (cvikla vrátane repy cheltenhamskej)

                                                —

                                                skupina repy listové (repa obyčajná pravá špenátová alebo zeleninová – mangold)

                                       Brassica oleracea L.

                                                —

                                                skupina Kale

                                                —

                                                skupina karfioly

                                                —

                                                skupina Capitata (červená a biela kapusta)

                                                —

                                                skupina kely ružičkové

                                                —

                                                skupina kaleráby

                                                —

                                                skupina kely hlávkové

                                                —

                                                skupina brokolice (kapusta obyčajná špargľová)

                                                —

                                                skupina kapusty listové

                                                —

                                                skupina Tronchuda (kapusta bezhlávková)

                                       Brassica oleracea L.

                                                —

                                                skupina kapusty čínske

                                                —

                                                skupina okrúhlice

                                       Capsicum annuum L. (paprika ročná štipľavá alebo sladká)

                                                —

                                                všetky odrody

                                       Cichorium endivia L. (čakanka)

                                                —

                                                všetky odrody

                                       Cichorium intybus L.

                                                —

                                                skupina čakanky obyčajné

                                                —

                                                skupina čakanky obyčajné siate listové (šalátové)

                                                —

                                                skupina čakanky obyčajné siate cigóriové (priemyselné)

                                       Citrullus lanatus (Thunb.) Matsum. et Nakai (dyňa červená)

                                                —

                                                všetky odrody

                                       Cucumis melo L. (uhorka žltá)

                                                —

                                                všetky odrody

                                       Cucumis sativus L.

                                                —

                                                skupina uhorky

                                                —

                                                skupina uhorky nakladačky

                                       Cucurbita maxima Duchesne (tekvica)

                                                —

                                                všetky odrody

                                       Cucurbita pepo L. (tekvica obyčajná vrátane tekvice veľkoplodej a patizónu alebo cukety vrátane patizónov nezrelých)

                                                —

                                                všetky odrody

                                       Cynara cardunculus L.

                                                —

                                                skupina artičoky zeleninové

                                                —

                                                skupina artičoky kardové

                                       Daucus carota L. (mrkva a mrkva kŕmna)

                                                —

                                                všetky odrody

                                       Foeniculum vulgare Mill. (fenikel)

                                                —

                                                skupina Azoricum

                                       Lactuca sativa L. (šalát)

                                                —

                                                všetky odrody

                                       Solanum lycopersicum L. (rajčiak jedlý)

                                                —

                                                všetky odrody

                                       Petroselinum crispum (Mill.) Nyman ex A. W. Hill

                                                —

                                                skupina petržlenové vňate

                                                —

                                                skupina korene petržlenu

                                       Phaseolus coccineus L. (fazuľa šarlátová)

                                                —

                                                všetky odrody

                                       Phaseolus vulgaris L.

                                                —

                                                skupina fazule záhradné kríčkovité

                                                —

                                                skupina fazule záhradné tyčové

                                       Pisum sativum L.

                                                —

                                                skupina hrachy siate pravé lúskavé

                                                —

                                                skupina hrachy siate stržňové

                                                —

                                                skupina hrachy siate cukrové

                                       Raphanus sativus L.

                                                —

                                                skupina reďkvi siate

                                                —

                                                skupina reďkvi siate čierne

                                       Rheum rhabarbarum L. (rebarbora)

                                                —

                                                všetky odrody

                                       Scorzonera hispanica L. (hadomor španielsky)

                                                —

                                                všetky odrody

                                       Solanum melongena L. (baklažán)

                                                —

                                                všetky odrody

                                       Spinacia oleracea L. (špenát)

                                                —

                                                všetky odrody

                                       Valerianella locusta (L.) Laterr. (valeriánka poľná)

                                                —

                                                všetky odrody

                                       Vicia faba L. (bôb obyčajný)

                                                —

                                                všetky odrody

                                       Zea mays L.

                                                —

                                                skupina kukurice sladké

                                                —

                                                skupina kukurice pukancové

                              Hybridy všetkých uvedených druhov a skupín.“

                        2.

                        V prvom stĺpci tabuľky sa v bode 3 písm. a) prílohy II zápisy medzi „Asparagus officinalis“ a „Cichorium endivia“ nahrádzajú takto:

                                    „Beta vulgaris (skupina repy obyčajné)

                                       Beta vulgaris (iné ako skupina repy obyčajné)

                                       Brassica oleracea (skupina karfioly)

                                       Brassica oleracea (iné ako skupina karfioly)

                                       Brassica rapa (skupina kapusty čínske)

                                       Brassica rapa (skupina okrúhlice)

                                       Capsicum annuum

                                       Cichorium intybus (skupina čakanky obyčajné, skupina čakanky obyčajné siate listové – šalátové)

                                       Cichorium intybus (skupina čakanky obyčajné siate cigóriové – priemyselné)“.

                        3.

                        V prvom stĺpci tabuľky sa v bode 2 prílohy III zápisy medzi „Capsicum annuum“ a „Cichorium endivia“ nahrádzajú takto:

                                    „Cichorium intybus (skupina čakanky obyčajné, skupina čakanky obyčajné siate listové – šalátové)

                                       Cichorium intybus (skupina čakanky obyčajné siate cigóriové – priemyselné)“.

                  ČASŤ B

                     „PRÍLOHA II

                        Zoznam rodov a druhov uvedených v článku 1 ods. 2

                                    Allium cepa L.

                                             skupina Cepa (cibuľa, cibuľa kuchynská nakopená)

                                             skupina Aggregatum (šalotka)

                                    Allium fistulosum L. (cesnak zimný)

                                             všetky odrody

                                    Allium porrum L. (pór)

                                             všetky odrody

                                    Allium sativum L. (cesnak)

                                             všetky odrody

                                    Allium schoenoprasum L. (cesnak pažítkový)

                                             všetky odrody

                                    Anthriscus cerefolium (L.) Hoffm. (trebuľka voňavá)

                                             všetky odrody

                                    Apium graveolens L.

                                             skupina zelery

                                             skupina zelerovité

                                    Asparagus officinalis L. (špargľa)

                                             všetky odrody

                                    Beta vulgaris L.

                                             skupina repy obyčajné (cvikla vrátane repy cheltenhamskej)

                                             skupina repy listové (repa obyčajná pravá špenátová alebo zeleninová – mangold)

                                    Brassica oleracea L.

                                             skupina Kale

                                             skupina karfioly

                                             skupina Capitata (červená a biela kapusta)

                                             skupina kely ružičkové

                                             skupina kaleráby

                                             skupina kely hlávkové

                                             skupina brokolice (kapusta obyčajná špargľová)

                                             skupina kapusty listové

                                             skupina Tronchuda (kapusta bezhlávková)

                                    Brassica oleracea L.

                                             skupina kapusty čínske

                                             skupina okrúhlice

                                    Capsicum annuum L. (paprika ročná štipľavá alebo sladká)

                                             všetky odrody

                                    Cichorium endivia L. (čakanka)

                                             všetky odrody

                                    Cichorium intybus L.

                                             skupina čakanky obyčajné

                                             skupina čakanky obyčajné siate listové (šalátové)

                                             skupina čakanky obyčajné siate cigóriové (priemyselné)

                                    Citrullus lanatus (Thunb.) Matsum. et Nakai (dyňa červená)

                                             všetky odrody

                                    Cucumis melo L. (uhorka žltá)

                                             všetky odrody

                                    Cucumis sativus L.

                                             skupina uhorky

                                             skupina uhorky nakladačky

                                    Cucurbita maxima Duchesne (tekvica)

                                             všetky odrody

                                    Cucurbita pepo L. (tekvica obyčajná vrátane tekvice veľkoplodej a patizónu alebo cukety vrátane nezrelých patizónov)

                                             všetky odrody

                                    Cynara cardunculus L.

                                             skupina artičoky zeleninové

                                             skupina artičoky kardové

                                    Daucus carota L. (mrkva a mrkva kŕmna)

                                             všetky odrody

                                    Foeniculum vulgare Mill. (fenikel)

                                             skupina Azoricum

                                    Lactuca sativa L. (šalát)

                                             všetky odrody

                                    Solanum lycopersicum L. (rajčiak jedlý)

                                             všetky odrody

                                    Petroselinum crispum (Mill.) Nyman ex A. W. Hill

                                             skupina petržlenové vňate

                                             skupina korene petržlenu

                                    Phaseolus coccineus L. (fazuľa šarlátová)

                                             všetky odrody

                                    Phaseolus vulgaris L.

                                             skupina fazule záhradné kríčkovité

                                             skupina fazule záhradné tyčové

                                    Pisum sativum L.

                                             skupina hrachy siate pravé lúskavé

                                             skupina hrachy siate stržňové

                                             skupina hrachy siate cukrové

                                    Raphanus sativus L.

                                             skupina reďkvi siate

                                             skupina reďkvi siate čierne

                                    Rheum rhabarbarum L. (rebarbora)

                                             všetky odrody

                                    Scorzonera hispanica L. (hadomor španielsky)

                                             všetky odrody

                                    Solanum melongena L. (baklažán)

                                             všetky odrody

                                    Spinacia oleracea L. (špenát)

                                             všetky odrody

                                    Valerianella locusta (L.) Laterr. (valeriánka poľná)

                                             všetky odrody

                                    Vicia faba L. (bôb obyčajný)

                                             všetky odrody

                                    Zea mays L.

                                             skupina kukurice sladké

                                             skupina kukurice pukancové.

               “
            ČASŤ C
            V prílohe k smernici 93/61/EHS sa stĺpec „Rod alebo druh“ mení takto:

                        a)

                        slová „Allium ascalonicum“ sa nahrádzajú slovami „Allium cepa – skupina Aggregatum“;

                        b)

                        slová „Allium cepa“ sa nahrádzajú slovami „Allium cepa – skupina Cepa“;

                        c)

                        slová „Brassica pekinensis“ sa nahrádzajú slovami „Brassica rapa – skupina kapusty čínske“;

                        d)

                        slová „Lycopersicon lycopersicum“ sa nahrádzajú slovami „Solanum lycopersicum“.


title: Delegovaná smernica Komisie (EÚ) 2019/1845 z 8. augusta 2019, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre bis(2-etylhexyl)-ftalát (DEHP) v niektorých gumených súčiastkach motorov (Text s významom pre EHP)

text:
                  5.11.2019

                  SK

                  Úradný vestník Európskej únie

                  L 283/38

         DELEGOVANÁ SMERNICA KOMISIE (EÚ) 2019/1845
         z 8. augusta 2019,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre bis(2-etylhexyl)-ftalát (DEHP) v niektorých gumených súčiastkach motorov

            (Text s významom pre EHP)

         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ, sú vymenované v prílohe I k uvedenej smernici.

                     (3)

                     Bis(2-etylhexyl)-ftalát (DEHP) je obmedzovanou látkou uvedenou v prílohe II k smernici 2011/65/EÚ. Komisii bola 29. júna 2017 v zmysle článku 5 ods. 3 smernice 2011/65/EÚ doručená žiadosť o výnimku v súvislosti s uvedením v prílohe III k uvedenej smernici, pokiaľ ide o používanie DEHP v súčiastkach vyrobených z gumy, ako sú napr. O-krúžky, uzávery, tlmiče vibrácií, tesnenia, hadice, priechodky a zátky používané v motorových systémoch vrátane výfukov a turbodúchadiel, ktoré sú určené na používanie v zariadeniach, ktoré nie sú určené iba pre spotrebiteľov (ďalej len „požadovaná výnimka“).

                     (4)

                     Súčasťou posudzovania požadovanej výnimky bola v súlade s článkom 5 ods. 7 smernice 2011/65/EÚ konzultácia so zainteresovanými stranami.

                     (5)

                     DEHP sa pridáva do materiálov vyrobených z gumy ako plastická zložka, ktorá umožňuje pružnosť. Gumové súčiastky sa používajú ako pružné spojenia medzi časťami motora a zaručujú ochranu pred únikom kvapalín, slúžia ako uzávery častí motora a zabraňujú vibráciám alebo prístupu špiny či kvapalín počas celého životného cyklu motorov.

                     (6)

                     V súčasnosti neexistuje na trhu alternatíva k DEHP, ktorá by zaručovala primeranú úroveň spoľahlivosti pre použitia v motoroch, kde sa vyžaduje dlhá životnosť a špecifické vlastnosti ako napr. odolnosť proti akémukoľvek kontaktu s iným materiálom (napr. palivom, mazacím olejom, chladiacou zmesou, plynmi, špinou), teplote a vibráciám.

                     (7)

                     Vzhľadom na nedostatok spoľahlivých náhrad sú nahradenie alebo eliminácia DEHP v prípade niektorých gumených súčastí motorov z vedeckého a technického hľadiska stále neuskutočniteľné. Požadovaná výnimka je v súlade s nariadením Európskeho parlamentu a Rady (ES) č. 1907/2006 (2), a teda sa ňou neoslabuje ochrana životného prostredia a zdravia stanovená v uvedenom nariadení.

                     (8)

                     Preto je vhodné udeliť požadovanú výnimku doplnením použití, na ktoré sa vzťahuje, do prílohy III k smernici 2011/65/EÚ, pokiaľ ide o elektrické a elektronické zariadenia kategórie 11 uvedené v prílohe I k smernici 2011/65/EÚ.

                     (9)

                     Výnimka by sa mala udeliť od 22. júla 2019 v súlade s článkom 4 ods. 3 a článkom 5 ods. 2 prvým pododsekom smernice 2011/65/EÚ na obdobie maximálne 5 rokov. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo negatívny vplyv na inováciu.

                     (10)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 30. apríla 2020 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od 1. máj 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 8. augusta 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            Do prílohy III k smernici 2011/65/EÚ sa vkladá tento bod 43:

                           „43

                           Bis(2-etylhexyl)-ftalát v gumených súčiastkach motorových systémov určených na používanie v zariadeniach, ktoré nie sú určené iba na používanie pre spotrebiteľov pod podmienkou, že žiaden plastový materiál nepríde do styku so sliznicami ľudského tela alebo do dlhodobejšieho styku s ľudskou pokožkou a hodnota koncentrácie bis(2-etylhexyl)-ftalátu neprekročí:

                                       a)

                                       30 % hm. gumy v prípade

                                                   i)

                                                   tesniacich povrchov;

                                                   ii)

                                                   tesnení z tvrdenej gumy alebo

                                                   iii)

                                                   gumených súčiastok vrátane zostáv zložených najmenej z troch súčiastok pripojených k motoru, ktoré na zabezpečenie funkčnosti využívajú elektrickú, mechanickú alebo hydraulickú energiu;

                                       b)

                                       10 % hm. gumy v prípade súčiastok s obsahom gumy, ktoré sa neuvádzajú v písmene a).

                                 Na účely tohto zápisu sa za „dlhodobejší kontakt s ľudskou pokožkou“ považuje nepretržitý kontakt v trvaní viac ako 10 minút alebo prerušovaný kontakt viac ako 30 minút denne.

                           Týka sa kategórie 11; platí do 21. júla 2024.“


title: Delegovaná smernica Komisie (EÚ) 2019/1846 z 8. augusta 2019, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach používaných v určitých spaľovacích motoroch (Text s významom pre EHP)

text:
                  5.11.2019

                  SK

                  Úradný vestník Európskej únie

                  L 283/41

         DELEGOVANÁ SMERNICA KOMISIE (EÚ) 2019/1846
         z 8. augusta 2019,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach používaných v určitých spaľovacích motoroch

            (Text s významom pre EHP)

         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ, sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. Komisii bola 29. júna 2017 v súlade s článkom 5 ods. 3 smernice 2011/65/EÚ doručená žiadosť o výnimku, ktorá sa má zaradiť do prílohy III k smernici 2011/65/EÚ, týkajúcu sa používania olova v spájkach snímačov, aktivátorov a riadiacich jednotiek motora slúžiacich na monitorovanie a reguláciu systémov motora vrátane turbodúchadiel a kontroly výfukových emisií v motoroch s vnútorným spaľovaním používaných v zariadeniach, ktoré nie sú určené iba pre spotrebiteľov (ďalej len „požadovaná výnimka“).

                     (4)

                     Súčasťou posudzovania požadovanej výnimky bola v súlade s článkom 5 ods. 7 smernice 2011/65/EÚ konzultácia so zainteresovanými stranami.

                     (5)

                     Každý motor, na ktorý sa požadovaná výnimka vzťahuje, je vybavený špecifickými typmi snímačov, aktivátorov a riadiacich jednotiek motora, ktoré monitorujú a regulujú jeho emisie tak, aby boli v súlade s nariadením Európskeho parlamentu a Rady (EÚ) 2016/1628 (2). Stav pozorovaný priamo v takomto motore a vo výfuku či v ich blízkosti môže byť pri zvýšených teplotách a vibráciách taký kritický, že môže vyvolať predčasné zlyhanie zátavových spojov.

                     (6)

                     V prípade žiadostí o použitia olova, na ktoré sa požadovaná výnimka vzťahuje, je teraz potrebné získať čas na skúšky, ktorými sa zaručí spoľahlivosť náhrad bez obsahu olova.

                     (7)

                     Vzhľadom na nedostatok spoľahlivých náhrad sú nahradenie alebo eliminácia olova v určitých spaľovacích motoroch z vedeckého a technického hľadiska neuskutočniteľné. Požadovaná výnimka je v súlade s nariadením Európskeho parlamentu a Rady (ES) č. 1907/2006 (3), a teda sa ňou neoslabuje ochrana životného prostredia a zdravia stanovená v uvedenom nariadení.

                     (8)

                     Preto je vhodné udeliť požadovanú výnimku doplnením použití, na ktoré sa vzťahuje, do prílohy III k smernici 2011/65/EÚ, pokiaľ ide o elektrické a elektronické zariadenia kategórie 11 uvedené v prílohe I k smernici 2011/65/EÚ.

                     (9)

                     Výnimka sa udeľuje od 22. júla 2019 v súlade s článkom 4 ods. 3 a článkom 5 ods. 2 prvým pododsekom smernice 2011/65/EÚ na obdobie maximálne 5 rokov. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo negatívny vplyv na inováciu.

                     (10)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do [posledného dňa 5. mesiaca od dátumu nadobudnutia účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od [posledného dňa 5. mesiaca od dátumu nadobudnutia účinnosti tejto smernice + 1 deň].
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 8. augusta 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (EÚ) 2016/1628 zo 14. septembra 2016 o požiadavkách na emisné limity plynných a pevných znečisťujúcich látok a typové schválenie spaľovacích motorov necestných pojazdných strojov, ktorým sa menia nariadenia (EÚ) č. 1024/2012 a (EÚ) č. 167/2013 a ktorým sa mení a zrušuje smernica 97/68/ES (Ú. v. EÚ L 252, 16.9.2016, s. 53).

            (3)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            Do prílohy III k smernici 2011/65/EÚ sa vkladá tento bod 44:

                           „44

                           Olovo v spájkach snímačov, aktivátorov a riadiacich jednotiek spaľovacích motorov v zmysle nariadenia Európskeho parlamentu a Rady (EÚ) 2016/1628 (*1) inštalovaných v zariadeniach prevádzkovaných v stabilnej polohe, ktoré sú navrhnuté pre profesionálov, ale môžu ich používať aj neprofesionálni používatelia.

                           Týka sa kategórie 11; platí do 21. júla 2024.

               (*1)  Nariadenie Európskeho parlamentu a Rady (EÚ) 2016/1628 zo 14. septembra 2016 o požiadavkách na emisné limity plynných a pevných znečisťujúcich látok a typové schválenie spaľovacích motorov necestných pojazdných strojov, ktorým sa menia nariadenia (EÚ) č. 1024/2012 a (EÚ) č. 167/2013, a ktorým sa mení a zrušuje smernica 97/68/ES (Ú. v. EÚ L 252, 16.9.2016, s. 53).“


title: Vykonávacia smernica Komisie (EÚ) 2019/68 zo 16. januára 2019, ktorou sa stanovujú technické špecifikácie označovania strelných zbraní a ich hlavných častí podľa smernice Rady 91/477/EHS o kontrole získavania a vlastnenia zbraní (Text s významom pre EHP)

text:
                  17.1.2019

                  SK

                  Úradný vestník Európskej únie

                  L 15/18

         VYKONÁVACIA SMERNICA KOMISIE (EÚ) 2019/68
         zo 16. januára 2019,
         ktorou sa stanovujú technické špecifikácie označovania strelných zbraní a ich hlavných častí podľa smernice Rady 91/477/EHS o kontrole získavania a vlastnenia zbraní
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 91/477/EHS z 18. júna 1991 o kontrole získavania a vlastnenia zbraní (1), a najmä na jej článok 4 ods. 2a,
         keďže:

                     (1)

                     V článku 4 ods. 1 smernice 91/477/EHS sa členským štátom ukladá povinnosť zabezpečiť, aby strelné zbrane a ich hlavné časti, či už ako súčasť strelnej zbrane, alebo umiestnené samostatne na trhu, mali jasné, trvalé a jedinečné označenie. V článku 4 ods. 2 uvedenej smernice sa vymedzujú informácie, ktoré sa majú uvádzať v označení s cieľom zvýšiť vysledovateľnosť strelných zbraní a ich hlavných častí a uľahčiť ich voľný pohyb. V prípade veľmi malých hlavných častí sa informácie, ktoré sa majú uviesť v označení, obmedzujú na výrobné číslo alebo alfanumerický či číselný kód. V článku 4 ods. 4 uvedenej smernice sa od členských štátov vyžaduje, aby udržiavali informačný systém údajov a zaznamenávali v ňom všetky informácie, ktoré sú potrebné na vysledovanie a identifikáciu strelných zbraní, vrátane informácií o označení umiestnenom na strelnej zbrani a jej hlavných častiach, ako aj informácie o akýchkoľvek úpravách či zmenách strelnej zbrane, ktoré vedú k zmene jej zaradenia do kategórie alebo podkategórie, ako napríklad informácie o subjekte, ktorý nahradil alebo zmenil hlavnú časť.

                     (2)

                     V prípade prevodu z vládnych zásob do trvalého civilného používania musí byť v označení zahrnutá identifikácia prevádzajúceho subjektu. Ak identifikácia nie je súčasťou už existujúceho označenia, musí byť uvedená pri prevode do civilného používania.

                     (3)

                     Smernica 91/477/EHS okrem toho ukladá členským štátom povinnosť zabezpečiť, aby bol každý kus balenia streliva označený tak, aby označenie obsahovalo názov výrobcu, identifikačné číslo výrobnej dávky (distribučnej šarže), kaliber a druh streliva. Vzhľadom na súčasnú trhovú prax pri balení streliva a aktuálny stav technológie nie je v tejto fáze potrebné stanoviť technické špecifikácie pre toto označovanie. Táto smernica by sa preto mala vzťahovať len na označovanie strelných zbraní a ich hlavných častí (vrátane veľmi malých hlavných častí).

                     (4)

                     Primeraná veľkosť písma je nevyhnutná na to, aby sa dosiahol cieľ zvýšiť vysledovateľnosť strelných zbraní a ich hlavných častí. V technických špecifikáciách by sa preto mala stanoviť minimálna veľkosť písma, ktorou by sa mali členské štáty riadiť pri stanovovaní veľkosti písma pre uvedené označenia vo svojich vnútroštátnych právnych predpisoch.

                     (5)

                     So zreteľom na medzinárodnú normu OSN pre kontrolu ručných zbraní (ISACS), týkajúcu sa označovania a vedenia záznamov, by sa pri rámoch a telách vyrobených z nekovových materiálov, pri ktorých existuje riziko, že bude ohrozená jasnosť a stálosť označenia (napríklad rámy alebo telá vyrobené z určitých kategórií polymérov), malo vyžadovať, aby ich označenie bolo uvedené na kovovom štítku, ktorý je trvalo vsadený do materiálu rámu alebo tela. Členské štáty by mali mať možnosť povoliť používanie inej techniky, ako napríklad hĺbkové laserové gravírovanie, ktoré zabezpečí rovnocennú úroveň jasnosti a stálosti označenia rámov a tiel vyrobených z nekovových materiálov.

                     (6)

                     Na uľahčenie vysledovateľnosti strelných zbraní a ich hlavných častí v informačných systémoch údajov členských štátov by sa malo vyžadovať, aby vyberali len z latinskej abecedy, cyriliky alebo gréckej abecedy pri určovaní, ktorá abeceda alebo abecedy sa môžu použiť na označovanie strelných zbraní a ich hlavných častí. Podobne by mali byť číselné systémy, ktoré sa môžu používať na označovanie strelných zbraní a ich hlavných častí, obmedzené na arabské alebo rímske číslice, podľa toho, ako určí každý členský štát.

                     (7)

                     Touto smernicou nie je dotknutý článok 3 smernice 91/477/EHS.

                     (8)

                     V súlade so spoločným politickým vyhlásením členských štátov a Komisie z 28. septembra 2011 k vysvetľujúcim dokumentom (2) sa členské štáty zaviazali v odôvodnených prípadoch pripojiť k svojim oznámeniam transpozičných opatrení jeden alebo viacero dokumentov vysvetľujúcich vzťah medzi prvkami smernice a zodpovedajúcimi časťami vnútroštátnych transpozičných nástrojov.

                     (9)

                     Opatrenia stanovené v tejto smernici sú v súlade so stanoviskom výboru zriadeného článkom 13b ods. 1 smernice 91/477/EHS,

               PRIJALA TÚTO SMERNICU:

            Článok 1
            Rozsah pôsobnosti
            Táto smernica sa vzťahuje na strelné zbrane a ich hlavné časti, nevzťahuje sa však na kusy balenia streliva.

            Článok 2
            Technické špecifikácie označovania strelných zbraní a ich hlavných častí
            Členské štáty zabezpečia, aby označenie požadované v článku 4 smernice 91/477/EHS, spĺňalo technické špecifikácie stanovené v prílohe k tejto smernici.

            Článok 3
            Transpozičné ustanovenia

               1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 17. januára 2020. Bezodkladne o tom informujú Komisiu.
               Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 4
            Nadobudnutie účinnosti
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 5
            Adresáti
            Táto smernica je určená členským štátom.

            V Bruseli 16. januára 2019

                  Za Komisiu

                  predseda

               Jean-Claude JUNCKER

            (1)  Ú. v. ES L 256, 13.9.1991, s. 51.

            (2)  Ú. v. EÚ C 369, 17.12.2011, s. 14.

            PRÍLOHA

               Technické špecifikácie označovania strelných zbraní a ich hlavných častí

                        1.

                        Veľkosť písma použitú v označení stanovuje členský štát. Veľkosť alebo minimálna veľkosť stanovená každým členským štátom je minimálne 1,6 mm. V prípade potreby môže na označovanie hlavných častí, ktoré sú príliš malé na to, aby sa označili v súlade s článkom 4 smernice 91/477/EHS, byť použitá menšia veľkosť písma.

                        2.

                        V prípade rámov alebo tiel vyrobených z nekovového materiálu druhu stanoveného členským štátom je označenie uvedené na kovovom štítku, ktorý je trvalo vsadený do materiálu rámu alebo tela tak:

                                    a)

                                    aby sa štítok nedal ľahko alebo rýchlo odstrániť; a

                                    b)

                                    aby sa odstránením štítku zničila časť rámu alebo tela.

                              Členské štáty môžu tiež povoliť používanie iných techník na označovanie takýchto rámov alebo tiel, pokiaľ tieto techniky zabezpečia rovnocennú úroveň jasnosti a stálosti označenia.
                        Pri určovaní, na ktoré nekovové materiály by sa táto špecifikácia mala vzťahovať, členské štáty zohľadnia rozsah, v akom môže materiál ohroziť jasnosť a stálosť označenia.

                        3.

                        Abecedu, ktorá sa používa v označení, stanoví členský štát. Abecedou, alebo abecedami, stanovenými každým členským štátom, je latinská abeceda, cyrilika alebo grécka abeceda.

                        4.

                        Číselný systém, ktorý sa používa v označení, stanoví členský štát. Číselným systémom alebo systémami, stanovenými každým členským štátom, sú arabské alebo rímske číslice.